joelniklaus/EU_Wikipedias huggingface dataset:
Luziânia

Luziânia je mesto a obec (município) v strednej Brazílii v štáte Goiás. Toto rýchlo rastúce mesto je producentom poľnohospodárskych výrobkov, vrátane sóje a fazule.

Rýchly rast
Luziânia je typickým príkladom mesta, ktoré sa rozvíjalo mimoriadne rýchlo bez zodpovedajúcej infraštruktúry. V 18. storočí miesto zlatej horúčky, ktoré priťahovalo zlatokopov zďaleka, mesto dnes má len málo z dedičstva koloniálnych čias. Mestská zóna sa rozkladá v dĺžke 20 km pozdĺž federálnej diaľnice BR-040, ktorá spája Belo Horizonte a hlavné mesto Brasilia. Táto mestská zóna ale pokračuje ďalej až do hlavného mesta Brasília. Množstvo obyvateľov týchto satelitných miest sú prisťahovalci z iných štátov Brazílie, väčšinou zo severovýchodu, alebo obyvatelia Brasílie, ktorý si v hlavnom meste nemôžu dovoliť bývanie z dôvodu vysokých životných nákladov. Väčšina z nich je chudobných a vytvára množstvo problémov pre správu mesta, ktoré im poskytuje zdravotnícku a školskú starostlivosť. Ekonomické a sociálne ukazovatele mesta sú neporovnateľne nižšie, ako ukazovatele pre Brasíliu. Mesto od sedemdesiatych rokov strojnásobilo počet obyvateľstva.

Hospodárstvo
Do osemdesiatych rokov bola Luziânia ospalé poľnohospodárske mestečko polhodiny jazdy z hlavného mesta. Následne začali byť obrábané roviny v okolí, ktoré aj následkom centrálneho zavlažovania začali prinášať veľké úrody sójových bôbov. Dnes je mesto jedno z najprosperujúcejších v štáte a druhým najväčším producentom sóje a zemiakov, tretím najväčším producentom bavlny a kukurice. Pestuje sa tu miestne ovocie guava, maracuja a paradajky. Vďaka blízkosti hlavného mesta krajiny je tu aj rozsiahla produkcia ovocia a zeleniny.

Referencie

Iné projekty

Externé odkazy 
 Oficiálna stránka mesta

Mestá v Brazílii

Goiás
Valparaíso de Goiás

Valparaíso de Goiás je mesto a obec (município) v strednej Brazílii v štáte Goiás.

Mesto bolo založené len v roku 1979 ako obytná štvrť hlavného mesta Brasílie. Je súčasťou metropolitného regiónu hlavného mesta krajiny. Od Goiânie je vzdialené 191 km. Meno mesta pochádza od architekta, ktorý bol zodpovedný za výstavbu bytových domov a ktorý pochádzal z Valparaísa v Čile.

Základom hospodárstva sú malé a stredné podniky. Mesto je napojené na diaľnicu BR-040 s priemernou zaťaženosťou 50 000 áut za 24 hodín a má tiež železničné prepojenie. V poslednom období pritiahlo viacero nábytkárskych firiem, v meste sa nachádza približne 120 výrobných nábytkárskych podnikov a približne sto obchodov s nábytkom.

Referencie

Iné projekty

Externé odkazy 
 Oficiálna stránka mesta

Mestá v Brazílii
Goiás
Majstrovstvá sveta v hokeji na kolieskových korčuliach mužov 2011

Majstrovstvá sveta v hokeji na kolieskových korčuliach mužov 2011 boli 40. majstrovstvá sveta v hokeji na kolieskových korčuliach mužov. Bolo to najvyššie medzinárodné podujatie FIRS v hokeji na kolieskových korčuliach v roku 2011. Konalo sa od 24. septembra1. októbra 2011 v San Juan, v Argentíne, za účasti 16 tímov. Po piatykrát sa šampionát uskutočnil v Argentíne (vždy v San Juan), keď predtým to bolo v rokoch 1970, 1978, 1990 a 2001.

Aréna

Kvalifikácia 
Na MS 2011 sa priamo kvalifikovalo najlepších 13 tímov z MS 2009 plus najlepšie tri tímy z MS "B" kategórie 2010:

Výsledky

Základné skupiny

Skupina A

Skupina B

Skupina C

Skupina D

Play off

Stretnutia o 9.16. miesto

Stretnutia o 13.16. miesto

Stretnutie o 15. miesto

Stretnutie o 13. miesto

Stretnutia o 9.12. miesto

Stretnutie o 11. miesto

Stretnutie o 9. miesto

Štvťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

FINÁLE

Konečné poradie tímov 

Pozn: Posledné tri tímy budú hrať v roku 2012 "B" kategóriu MS.

Externé odkazy 
 Oficiálna stránka MS 2011 
 rozpis zápasov MS 2011

Hokej na kolieskových korčuliach v 2011
Majstrovstvá sveta v hokeji na kolieskových korčuliach mužov
Hokej na kolieskových korčuliach
2011 v Argentíne
David Copperfield (iluzionista)

David Copperfield, vlastným menom David Seth Kotkin, (* 16. september 1956, Metuchen, New Jersey, USA) je americký iluzionista. Je považovaný za komerčne najúspešnejšieho mága v histórii.

S iluzionizmom a začal už vo svojom detstve. Známym sa stal pre svoju schopnosť kombinovania ilúzií a rozprávačstva. Počas svojej vyše 30-ročnej kariéry získal 11 Guinnessových rekordov a hviezdu na Hollywoodskom chodníku slávy. Francúzska vláda ho pasovala za rytiera  a americká Kongresová knižnica ho vyhlásila za žijúcu legendu.

Referencie

Iné projekty

Externé odkazy 
 
 David Copperfield

Iluzionisti
Osobnosti USA židovského pôvodu
Hollywoodsky chodník slávy
Osobnosti z New Jersey
Absolventi Fordham University
Tell Karámil

Tell Karámil (iný prepis:...Qarámil) alebo (podľa lokálnej výslovnosti) Tell Karámel (iný prepis:...Qarámel) je tell resp. archeologické nálezisko na severe Sýrie,  na sever od mesta Halab a  od pohoria Taurus. Stavba bola postavená asi v roku 10000 pred Kr. Pochádza z obdobia neolitu.

Externé odkazy 
Informácie o Tell Karámile (po poľsky)

Neolit
Archeologické lokality v Sýrii
Brownsville

Brownsville je americké mesto v Cameron County v južnom Texase. Nachádza sa na severnom brehu rieky Rio Grande a hraničí s mexickým mestom Matamoros. V roku 2010 malo 175 023 obyvateľov, aglomerácia Matamoro-Brownsville mala 1 136 995 obyvateľov. Je to najdôležitejšie mesto metropolitného regiónu Brownsville–Harlingen–Raymondville, je zároveň najjužnejším texaským mestom. Cez rieku prechádzajú tri mosty, ktoré mesto spájajú s priľahlým Mexikom. V meste sú dve univerzity a medzinárodné letisko. Narodil sa tu známy herec Kris Kristofferson.

Hospodárstvo 
Významnou súčasťou ekonomiky mesta je prístav. Je vzdialený 3,2 km od mesta a predstavuje významnú spojnicu medzi cestnou sieťou Mexika a Gulf Intracoastal Waterway of Texas.

Množstvo nákladov smeruje z Monterrey v Mexiku, ktoré je jedným z najväčších priemyselných miest v Latinskej Amerike.

Partnerské mestá 
  Heroica Matamoros, Mexiko , 2009
  Valle Hermoso, Mexiko, 2009

Iné projekty

Externé odkazy 
Oficiálna stránka

Mestá v Texase
Brownwood

Brownwood je mesto v Brown County v centrálnej časti Texasu. Je sídlom Howard Payne University. 

Nachádza sa tu železničný terminál a letisko. Na sever od mesta leží Lake Brownwood. Je to vodná nádrž s rozlohou 30 km2, ktorá bola vytvorená prehradením rieky Pecan Bayou. Pri nádrži je rozsiahla ponuka vodných športov. Je tiež obľúbeným miestom rybárov.

Iné projekty

Externé odkazy 
Oficiálna stránka

Mestá v Texase
Qiupalong

Qiupalong („drak zo súvrstvia Quiupa“) bol rod štíhle stavaného dinosaura, patriaceho medzi ornitomimosaury (skupinu primárne dravých dvojnohých dinosaurov). Tento „pštrosí dinosaurus“ žil na území dnešnej čínskej provincie Che-nan. Qiupalong je jediným známým zástupcom vrchnokriedových ornitomimosaurov mimo púšť Gobi a zároveň najjužnejšie žijúcim východoázijským ornitomimosaurom svojej doby. Typový a jediný známy druh Qiupalong henanensis bol opísaný tímom čínskych paleontológov (Li Xu, Yoshitsugu Kobayashi, Junchang Lü, Yuong-Nam Lee, Yongqing Liu, Kohei Tanaka, Xingliao Zhang, Songhai Jia a Jiming Zhang) v roku 2011.

Referencie 
 

Ornithomimosauria
Kriedové dinosaury
Dinosaury z Ázie
Dalhart

Dalhart je americké mesto v Dalhart County a Hartley County v severnom Texase. Je známe ako brána do Skalistých hôr Colorada. Pozícia mesta v Texas Panhandle, len mesto Texline leží severnejšie, z neho robí ideálnu zastávku pre turistov, vracajúcich sa z hôr.

XIT ranč
Dalhart je tiež známy ako "XIT City" pre jeho vzťah s historickým  XIT rančom. Rozloha ranču predstavovala 3 000 000 akrov (12 000 km2), osadníci ho dostali výmenou za územie, na ktorom leží hlavné mesto Austin. Ranč bol zrušený v roku 1912, ale jeho história je zaznamenaná v XIT múzeu.

Hospodárstvo
Hospodárstvo je zamerané na poľnohospodárstvo, vrátane farmárstva, rančerstva, živočíšnu výrobu, veľké farmy ošípaných. V poslednom čase bola vybudovaná mliekáreň, premiestnená z Kalifornie. Výstavba továrne na spracovanie syrov kalifornskou firmou Hilmax priniesla mestu približne 300 pracovných miest. Počas rozkvetu XIT ranču bola krajina prériou. Časť prérie bola premenená na ornú pôdu, ale nedostatok vlahy neumožnil jej produktívne využívanie. Následne boli vybudované zavlažovacie zariadenia, ktoré umožnili najmä pestovanie kukurice.

Zaujímavosťou je, že ulice centra mesta sú dláždené tehlami.

Iné projekty

Externé odkazy 
Oficiálna stránka

Mestá v Texase
Texas
Denison

Denison je americké mesto v Grayson County v severnom Texase. Je jedno z dvoch najdôležitejších miest Sherman-Denison Metropolitan Statistical Area, ktorá má spolu približne 120 000 obyvateľov. Bolo založené v roku 1872 a nesie meno amerického viceprezidenta Georgea Denisona.

Dwight Eisenhower
Prezident Spojených štátov Dwight D. Eisenhower sa narodil v Denisone v roku 1890 a je zďaleka najznámejšou osobnosťou mesta. Jeho rodný dom mesto v roku 1946 odkúpilo a spravuje ho aj v súčasnosti. Po prezidentovi a veliteľovi Spojencov v druhej svetovej vojne je pomenovaný aj park, Eisenhower State Park pri jazere Texoma.

Iné projekty

Externé odkazy 
Oficiálna stránka

Mestá v Texase
Luna 16

Luna 16 bola sovietska automatická kozmická sonda, ktorá ako prvá odobrala vzorky z povrchu Mesiaca a vrátila sa s nimi úspešne na Zem.

Sonda typu E-8-5 vyvinutá v konštrukčnej kancelárii OKB Lavočkina sa skladala z dvoch hlavných častí - pristávacieho a štartovacieho modulu. Pristávacia časť sa skladala z motorového bloku, palivových nádrží, prístrojového úseku, amortizátorov pre mäkké pristátie a antén rádiového komplexu. Štartovací (návratový) stupeň využíva pristávací stupeň ako základňu pri štarte z Mesiaca. Tiež sa skladá z motorového bloku s pohonnými nádržami a prístrojového úseku. Na jeho vrchole je umiestnené 35 kilogramové guľové puzdro na vzorky pokryté ochranným ablatívnym štítom. Najdôležitejším prístrojom sondy je vŕtačka zložená z troch samostatných časti - z vlastného vrtáku s motorom, z ramena umožňujúceho premiestňovanie vrtáku, (od návratového puzdra na povrch Mesiaca a späť) a z ovládacích mechanizmov.

Sonda odštartovala z kozmodrómu Bajkonur pomocou nosnej rakety Proton-K 12. septembra 1970. 16. septembra zakotvila na selenocentrickej obežnej dráhe a korekciami postupne znižovala svoju dráhu. 20. septembra o 05:18 UT sonda úspešne pristála na povrchu Mesiaca v oblasti Mora hojnosti (Mare Foecunditatis), hneď po pristátí bola vrtákom odobraná vzorka mesačnej horniny o hmotnosti 108 gramov a následne premiestnená do návratového puzdra. Návratová časť sondy odštartovala z mesačného povrchu 21. septembra o 07:43 UT a zamierila k Zemi. 24. septembra sa pred vstupom do atmosféry oddelilo návratové puzdro od zvyšku sondy a o 05:26 UT pristálo asi 80 kilometrov juhozápadne od mesta Džezkazgan v Kazachstane. Išlo o prvý úspešný návrat vzoriek z iného kozmického telesa pomocou bezpilotnej sondy v histórii.

Externé odkazy 
 Luna 16 na Space 40

Program Luna
Mesačné sondy
Kozmonautika v 1970
Del Rio

Del Rio je americké mesto vo Val Verde County v južnom Texase. Je to hraničné mesto a prostredníctvom priehrady Lake Amistad Dam International Crossing a mosta Del Río-Ciudad Acuña International Bridge je prepojené s mexickým mestom Acuña. Del Rio je tiež základňou Laughlin Air Force Base, najvyužívanejšou tréningovou základňou United States Air Force. Mesto má letisko Del Rio International Airport s najčastejším spojením do Houstonu.

Jessica Alba je v súčasnosti asi najznámejšou osobnosťou v meste, žijúcou tu počas pôsobenia svojho otca v Laughlin Air Force Base.

Iné projekty

Externé odkazy 
Oficiálna stránka

Mestá v Texase
Texas
Luna 24

Luna 24 bola sovietska automatická kozmická sonda, ktorá v roku 1976 odobrala vzorky z povrchu Mesiaca a vrátila sa s nimi úspešne na Zem. Išlo o poslednú misiu programu Luna.

Sonda typu E-8-5M vyvinutá v konštrukčnej kancelárii OKB Lavočkina sa skladala z dvoch hlavných častí - pristávacieho a štartovacieho modulu. Pristávacia časť sa skladala z motorového bloku, palivových nádrží, prístrojového úseku, amortizátorov pre mäkké pristátie a antén rádiového komplexu. Štartovací (návratový) stupeň využíva pristávací stupeň ako základňu pri štarte z Mesiaca. Tiež sa skladá z motorového bloku s pohonnými nádržami a prístrojového úseku. Na jeho vrchole je umiestnené 35 kilogramové guľové puzdro na vzorky pokryté ochranným ablatívnym štítom. Najdôležitejším prístrojom sondy je vŕtačka zložená z troch samostatných časti - z vlastného vrtáku s motorom, z ramena umožňujúceho premiestňovanie vrtáku (od návratového puzdra na povrch Mesiaca a späť) a z ovládacích mechanizmov. 

Sonda odštartovala z kozmodrómu Bajkonur pomocou nosnej rakety Proton-K 9. augusta 1976. 13. augusta zakotvila na selenocentrickej obežnej dráhe a korekciami postupne znižovala svoju dráhu. 18. augusta o 06:36 UT sonda úspešne pristála na povrchu Mesiaca v oblasti Mora kríz (Mare Crisium), len niekoľko stoviek metrov od podobnej, no neúspešnej sondy Luna 23. Hneď po pristátí bolo spustené odoberanie mesačnej vzorky, pričom vrták sa zavŕtal do hĺbky až 260 cm a odobral vzorku mesačnej horniny o hmotnosti 170 gramov,  následne ju premiestnil do návratového puzdra. Návratová časť sondy odštartovala z mesačného povrchu 19. augusta o 05:25 UT a zamierila k Zemi. 22. augusta sa pred vstupom do atmosféry oddelilo návratové puzdro od zvyšku sondy a o 17:55 UT pristálo v bažinatej oblasti asi 200 kilometrov juhovýchodne od mesta Surgut v Západnej Sibíri. Išlo o tretí úspešný návrat vzoriek z Mesiaca pomocou bezpilotnej sondy (po misiách Luna 16 a Luna 20). 

Táto posledná misia programu Luna dopravila na Zem z vesmíru dosiaľ najväčšie množstvo vzoriek získané bezpilotnou sondou a nasledujúcich viac ako 37 rokov (do pristátia čínskej sondy Čchang-e 3 v roku 2013) bola poslednou sondou, ktorá uskutočnila na Mesiaci mäkké pristátie.

Externé odkazy 
   Luna 24 na Space 40

Program Luna
Mesačné sondy
Kozmonautika v 1976
Kanye West

Ye (narodený ako Kanye Omari West, * 8. jún 1977, Atlanta, Georgia, USA) je americký rapper, spevák a hudobný producent. Svoju prvú slávu si získal ako producent pre Roc-A-Fella Records, kde dosiahol úspech za prácu na albume The Blueprint od rappera Jay-Z, rovnako ako aj hity pre interpretov ako Alicia Keys, Ludacris či Janet Jackson. Jeho štýl produkcie používa umelo posadené vokálne prvky soulových piesní spolu s vlastnými bicími a ďalšími nástrojmi. Avšak jeho nasledujúca produkcia zahŕňa vplyvy žánrov ako R&B 70-tych rokov, barokový pop, trip-hop, arena rock, folk, alternatívny rock, electronica, synthpop a klasická hudba.

West vydal svoj debutový album The College Dropout v roku 2004, druhý album Late Registration v roku 2005, tretí album Graduation v roku 2007, štvrtý album 808s & Heartbreak v roku 2008 a piaty album My Beautiful Dark Twisted Fantasy v roku 2010. West tiež vydal album Watch the Throne, na ktorom spolupracoval Jay-Z a ktorý bol vydaný dňa 8. augusta 2011. Do roku 2011 získal West štrnásť cien Grammy.

Diskografia

The College Dropout (2004)
Late Registration (2005)
Graduation (2007)
808s & Heartbreak (2008)
My Beautiful Dark Twisted Fantasy (2010)
 Watch the Throne (2011) (s Jay-Z)
 Cruel Summer (2012) (s GOOD Music)
Yeezus (2013)
The Life of Pablo (2016)
Ye (2018)
Kids See Ghost (2018) (s Kid Cudi)
Jesus Is King (2019)
Donda (2021)
Donda 2 (2022)

Ceny a nominácie

Referencie

Iné projekty

Externé odkazy
 Oficiálna webstránka
 
 Kanye West na Beatbuggy
 

Hiphopoví hudobníci USA
Reperi USA
Reperi afroamerického pôvodu
Hudobní producenti USA
Držitelia ceny Brit Award
Držitelia ceny Grammy
Osobnosti z Atlanty
Majstrovstvá sveta v halovom pozemnom hokeji

Majstrovstvá sveta v halovom pozemnom hokeji je najvyššie medzinárodné podujatie národných družstiev v halovom pozemnom hokeji, ktoré organizuje Medzinárodná federácia pozemného hokeja (FIH). Prvé majstrovstvá sa uskutočnili pomerne neskorov roku 2003, v Nemecku, v mužskej a ženskej kategórii súčasne. Prebiehajú so 4-ročnou periodicitou a vždy za spoločnej účasti mužských a ženských družstiev. Najviac víťazstiev zaznamenali v mužskej i ženskej kategórie družstvá Nemecka.

Muži

Zoznam

Medailová bilancia družstiev

Ženy

Výsledky

Medailová bilancia družstiev

Pozri aj 
 Majstrovstvá sveta v pozemnom hokeji
 Halový pozemný hokej na Svetových hrách 2005

Externé odkazy 
 Oficiálna stránka Medzinárodnej federácie pozemného hokeja

Zdroje 
 Majstrovstvá sveta na stránke Medzinárodnej federácie pozemného hokeja 
 Majstrovstvá sveta na stránke the-sports.org
McAllen

McAllen je americké mesto v Hidalgo County v južnom Texase. Južná hranica mesta je približne osem kilometrov od hranice s Mexikom. Sčítanie ľudu v roku 2010 zaznamenalo počet obyvateľov 129 877 v samotnom meste, v aglomerácii McAllen–Edinburg–Mission 774 769 a vo veľkej aglomerácii Reynosa-McAllen takmer 1,7 milióna obyvateľov.

Hospodárstvo 
Po ratifikácii Severoamerickej dohody o voľnom obchode, sa ekonomická aktivita v meste sústredila na poľnohospodárstvo a ropný priemysel. Obchodná a retailová zóna je sústredená na juhozápade mesta. Významne profituje z nákupov mexickej strednej a vyššej strednej triedy. Letisko McAllen-Miller International Airport ponúka denné odlety do Dallasu, diaľničné prepojenie je prostredníctvom US Highway 83. Mesto má cestné prepojenie s Mexikom do Monterrey, Cd. Victoria a Tampico.

Zaujímavosti 
 Článok v magazíne Forbes zaraďuje McAllen medzi mestá s najlepším trhom nehnuteľností v USA.  
 CNNMoney.com uviedla McAllen ako mesto s najrýchlejšie rozvíjajúcim sa trhom nehnuteľností 
 RelocateAmerica.com zaraďuje McAllen medzi 10 najlepších miest pre život v roku 2010
 V roku 2007 mal McAllen tretie najmenšie životné náklady v USA
 McAllen sa radí medzi 11 miest ktoré najlepšie prekonali krízu, podľa Brookings Institute

Referencie

Zdroj

Iné projekty

Externé odkazy 
Oficiálna stránka mesta McAllen 

Mestá v Texase
Martin Semerád

Martin Semerád (* 24. máj 1990) je český rely pretekár. V súčasnosti preteká v Production World Rally Championship a jazdí od sezóny 2009. Semerád bol tiež jedným z Pirelli Star Drivers v roku 2009. Vyhral PWRC na Rely Švédska 2011 a v súčasnosti je najmladším víťazom v PWRC rely.

WRC výsledky

* Sezóna v priebehu

Externé odkazy
 Oficiálna webstránka

Narodenia v 1990
Žijúci ľudia
Českí jazdci rely
Jazdci Majstrovstiev sveta v rely
Linhares

Linhares je mesto a obec (município) vo východnej Brazílii v štáte Espírito Santo. Vzniklo v roku 1800, v roku 1832 bolo povýšené na obec (município).

Mesto je pozoruhodné tým, že je najväčším producentom papáje v štáte Espírito Santo. Štát je najväčším producentom papáje v Brazílii a Brazília ako štát zase najväčším pestovateľom a spracovateľom na svete. Okrem toho, Linhares vyniká nábytkárskym priemyslom, výrobou liehu, kakaa, odevov a ťažbou ropy a zemného plynu. V poslednej dobe mesto získalo veľké investície do infraštruktúry, najmä z prostriedkov z ťažby ropy a zemného plynu.

Rýchly rast mesta 
Od deväťdesiatych rokoch Linhares rástla nad priemerom štátu a krajiny, a to ako ekonomicky tak v objeme populácie. Podľa posledných údajov z IBGE (brazílsky inštitút geografie a štatistiky), Linhares je 2. najľudnatejšie mesto v štáte Espírito Santo, s 141 254 obyvateľmi. Do roku 2020 sa počet obyvateľov má zvýšiť na viac ako 200 000. Vzhľadom k rýchlemu rastu a rozvoju výstavba niekoľkých hotelov a administratívnych budov postupne zmenila panorámu mesta.

Mesto je známe množstvom jazier, ako aj plážami, ktoré sú napriek ťažšej dostupnosti (45 km od mesta) často navštevované.

Referencie

Iné projekty

Externé odkazy 
 Oficiálna stránka mesta

Mestá v Brazílii
Espírito Santo
Ozona

Ozona je americké mesto v Crockett County v západnom Texase. 

Ozona je nazývaná aj "Biggest Little Town in the World" (najmenšie malé mesto sveta). Nachádza sa pri diaľnici Interstate 10 približne 150 km od San Angelo. Crockett County je jeden z najväčších producentov vlny a mohéru v Spojených štátoch. Časť okolia mesta je poľovníckym revírom.

Okres bol založený v roku 1891. Pomník Davida Crocketta, hrdinu bitky pri Alame, stojí v mestskom parku. Meno tejto osobnosti nesie názov okresu. V roku 1897 bolo mesto premenované na Ozona z dôvodu vysokej kvality ovzdušia.

Referencie

Iné projekty

Externé odkazy 
Oficiálna stránka mesta Ozona 

Mestá v Texase
Slovenské národné basketbalové družstvo mužov

Slovenské národné basketbalové družstvo mužov je národné družstvo mužov, ktoré reprezentuje Slovensko v medzinárodných basketbalových podujatiach a priateľských zápasoch. Funguje pod záštitou Slovenskej basketbalovej asociácie (SBA). Bolo sformované v roku 1993 po rozdelení Česko-Slovenska ako jeden z dvoch nástupcov česko-slovenského družstva mužov. V roku 2014 na nenachádzalo vo svetovom rebríčku FIBA.

Výsledky 
Olympijské hry
 nekvalifikovalo sa

Majstrovstvá sveta
 nekvalifikovalo sa

Majstrovstvá Európy
 nekvalifikovalo sa

Kvalifikácia na majstrovstvá Európy

Zostava družstva 
Zostava družstva v kvalifikácii na ME 2015:

Tréneri 
  Žan Tabak – do 21. februára 2021 
  Oleg Meleščenko  – 30. marec 2021 – súčasnosť

Referencie

Pozri aj 
 Česko-slovenské národné basketbalové družstvo mužov
 Slovenské národné basketbalové družstvo žien

Externé odkazy 
 Družstvo mužov na stránke Slovenskej basketbalovej asociácie
 Družstvo mužov na stránke basket.sk
 Slovenské družstvo mužov na stránke FIBA Europe 
 Slovenské družstvo mužov na stránke eurobasket.com 

Národné basketbalové družstvá
Basketbal
Národné
Európska volejbalová konfederácia

Európska volejbalová konfederácia (skr. CEVConfédération Européenne de Volleyball) je európska športová konfederácia, ktorá združuje volejbalové zväzy európskych štátov. Vznikla v roku 1963  a sídli v Luxemburgu, v Luxembursku. Momentálne (2011) združuje 55 národných volejbalových zväzov a na jej čele stojí Luxemburčan André Meyer. CEV je členom Medzinárodnej volejbalovej federácie (FIVB).

Zóny CEV 
Niektoré z federácií sú rozdelené geograficky do 4 volejbalových zón (regionálnych asociácií):

Členské federácie

Podujatia

Národné tímy 
 Majstrovstvá Európy
 Majstrovstvá Európy Divízie malých krajín
 Majstrovstvá Európy juniorov
 Majstrovstvá Európy kadetov
 Európska liga

Kluby 
 Liga majstrov CEV
 Pohár CEV
 Vyzývací pohár (mužov)
 Top Teams Cup (žien)

Pozri aj 
 Medzinárodná volejbalová federácia
 Majstrovstvá Európy vo volejbale

Externé odkazy 
 Oficiálna stránka Európskej volejbalovej konfederácie 
 CEV na oiciálne stránke Medzinárodnej volejbalovej federácie 

Medzinárodné volejbalové organizácie
Volejbal
Organizácie založené v 1963
Kakaové maslo

Kakaové maslo je kakaový tuk, svetložltej farby získaný lisovaním z fermentovaných, sušených, pražených a drvených kakaových semien a dužiny, z kakaových bôbov alebo ich zlomkov s týmito vlastnosťami:
 obsah voľných mastných kyselín najviac 1,75 % (vyjadrený ako kyselina olejová)
 nezmydeľniteľný podiel najviac 0,5 % (stanovený petroléterom)
 ak ide o lisované kakaové maslo najviac 0,35%

kakaové maslo obsahuje:
 nenasýtené mastné kyseliny - olejovú kyselinu (18:1)
 nasýtené mastné kyseliny   - stearovú kyselinu (18:0), palmitovú kyselinu (18:0)

Zdroje 
 http://www.nescafe.cz/sk/napojovesystemy/download/nutri-pro-03.pdf
 http://www.uniag.sk/SKOLA/POLNOHOSP/pol46/clanky/pol8.html
 POTRAVINOVÝ KÓDEX SR III. ČASŤ (spoločné výnosy MP SR a MZ SR), 26.1.2010

Potraviny
Tuky
Kozmetické chemikálie
Canadian Albums Chart

Canadian Albums Chart je oficiálna hitparáda zostavovaná podľa predajnosti albumov v Kanade. Je zostavovaná každú stredu na základe predajnosti v USA cez Nielsen SoundScan a je publikovaná každý štvrtok cez webstránku Jam! a Billboard spolu so sesterskou hitparádou Canadian Singles Chart.

Hitparáda sa skladá z 200 pozícií, avšak webstránka Jam! publikuje pre verejnosť len 100.

Externé odkazy
Nielsen Soundscan
Jam! Canoe

Hudba v Kanade
Hudobné rebríčky
Deadmau5

Joel Thomas Zimmerman (* 5. január 1981, Niagara Falls, Ontário, Kanada), viac známy ako deadmau5 je kanadský progresívny, electro a house producent a DJ pochádzajúci z Toronta. Jeho skladby boli zaradené do kompilácií In Search of Sunrise 6: Ibiza, Tech-Trance-Electro-Madness (ktorý mixoval deadmau5) a Armin van Buurenovu rozhlasovú show A State of Trance. Jeho debutový album Get Scraped bol vydaný v roku 2006, za ktorým nasledovali ďalšie v priebehu niekoľkých rokov.

Popri svojich vlastných vydaniach, deadmau5 spolupracoval s ďalšími DJmi ako Kaskade, MC Flipside, Rob Swire zo skupiny Pendulum, Skrillex, Bighorse a Steve Duda pod aliasom BSOD. Deadmau5 je známy svojou maskou, podobnou hlave myši, ktorú sám vytvoril, kým sa učil používať 3D počítačový grafický softvér.

Diskografia

Štúdiové albumy

Ďalšie albumy
Full Circle (2007)
Project 56 (2008)
At Play (2008)
It Sounds Like (2009)
At Play Vol. 2 (2009)
At Play Vol. 3 (2010)
The Veldt EP (2012)

Referencie

Iné projekty

Externé odkazy
 Oficiálna webstránka
 Webstránka deadmau5 na Ultra Records

 
Narodenia v 1981
Žijúci ľudia
Kanadskí house hudobníci
Kanadskí elektronickí hudobníci
Kanadskí dídžeji
Držitelia ceny Juno
Osobnosti z Niagara Falls (Ontário)
Theodoros Pangalos (mladší)

Theodoros G. Pangalos (gr. Θεόδωρος Γ. Πάγκαλος; * 17. august 1938, Eleusina, Grécko) je grécky politik za socialistickú stranu PASOK, poslanec za kraj Atika a druhý podpredseda vlády Jeorja Papandreua a Lukasa Papadimosa. Je vnukom gréckeho generála a diktátora Theodorosa Pangalosa, ktorý bol potomkom byzantskej aristokracie maloázijského gréckeho pôvodu. Má tiež aj arvanitský pôvod.

Životopis a kariéra 
Vyštudoval ekonómiu v Aténach a bol proti vojenskej diktatúre Jeorja Papadopulosa (19671974). Vstúpil do komunistickej strany Grécka, neskôr však prešiel do strany PASOK. V roku 2000 pôsobil ako minister kultúry vo vláde Konstantinosa Simitisa, od roku 2004 do roku 2009, počas vlády stredopravej strany Nea Dimokratia pôsobil ako opozičný poslanec. Od roku 2009 po volebnej výhre strany PASOK pôsobil až do roku 2011 ako prvý podpredseda vlády Jeorja Papandreua, neskôr bol nahradený súčasným prvým podpredsedom a ministrom financii Evangelosom Venizelosom. Pôsobil však na poste druhého podpredsedu a v poradnej rade premiéra.

Pangalos je známy svojimi tvrdými výrokmi, ktoré často adresoval svojim oponentom zo strany Nea Dimokratia. Tvrdo kritizuje tiež tureckú vládu a je proti vstupu Turecka do EU. Kritizuje aj postoj Nemecka voči Grécku, nedávno poukázal na dosiaľ nevyplatené škody spáchané Nemeckom počas druhej svetovej vojny.

Externé odkazy  
 Theodoros Pangalos na stránke gréckeho parlamentu
 Osobná stránka

Grécki politici
Narodenia v 1938
Žijúci ľudia
Karolos Papulias

Karolos Papulias (; * 4. jún 1929, Molyvdoskepasto, okres Ioannina, Grécko† 26. december 2021, Atény, Grécko) bol grécky politik, prezident v rokoch 2005 – 2015.

Životopis a kariéra 
Karolos Papulias sa narodil do rodiny generála Grigoria Papuliasa. Vyštudoval právo v Aténach, Miláne a v Kolíne nad Rýnom. Ako mladý hrával volejbal a bol aj členom gréckeho národného tímu. Bol proti diktatúre Jeorja Papadopulosa (19671974). V roku 1974, po páde diktatúry, sa stal členom opozičnej stredoľavej novozaloženej politickej strany PASOK Andreasa Papandreua. V parlamente pôsobil ako poslanec za kraj Ioannina. Vo vláde strany PASOK pôsobil v rokoch 19811989 ako minister zahraničných vecí. Vo vláde nestranného politika Xenofonta Zolotasa pôsobil ako minister obrany. V rokoch 19931996 pôsobil opäť ako minister zahraničných vecí vo vláde PASOKu. V nasledujúcej vláde PASOKu počas premiérstva Konstantinosa Simitisa pôsobil ako poradca. V roku 2005 bol Papulias gréckym parlamentom zvolený za prezidenta Helénskej republiky, s podporou predsedu vtedy opozičnej strany PASOK a aj gréckeho premiéra a predsedu stredopravej strany Nea Dimokratia, Konstantinosa Karamanlisa. Obe strany ho tiež podporili v roku 2010, kedy bol Papulias znova zvolený.

Papulias sa počas celej politickej kariéry snažil o vytvorenie dobrých vzťahov s balkánskymi krajinami a Tureckom. Hral dôležitú úlohu v zlepšení grécko-tureckých vzťahov a tiež v zmierení konfliktov na blízkom východe.

Papulias bol ženatý s Mariou Panu, mali tri dcéry. Okrem gréčtiny ovláda aj taliančinu, francúzštinu a nemčinu.

Iné projekty 

Grécki politici
Prezidenti Grécka
Grécki volejbalisti
Bexar County

Bexar County je americký okres v strednom Texase. Je to 19. najľudnatejší okres v Spojených Štátoch a je súčasťou aglomerácie San Antonio Metropolitan Statistical Area. Vznikol v roku 1836. Nachádza sa tu niekoľko leteckých základní US Air Force. 

V okrese sa narodil napríklad režisér Robert Rodriguez (Desperado, Od súmraku do úsvitu, či Sin City – mesto hriechu).

Mestá 
 Alamo Heights
 Balcones Heights
 Castle Hills
 Cibolo
 China Grove
 Converse
 Cross Mountain
 Elmendorf
 Fair Oaks Ranch
 Grey Forest
 Helotes
 Hill Country Village
 Hollywood Park
 Leon Springs
 Leon Valley
 Live Oak
 Lytle
 Olmos Park
 San Antonio
 Schertz
 Scenic Oaks
 Selma
 Shavano Park
 Somerset
 Kirby
 Terrell Hills
 Timberwood Park
 Universal City
 Von Ormy
 Windcrest

Iné projekty

Externé odkazy 
Oficiálna stránka 

Counties v Texase
Beaumont (Texas)

Beaumont je mesto v Texase a sídlo Jefferson County. Je súčasťou aglomerácie Beaumont–Port Arthur Metropolitan Statistical Area. Leží v Golden Triangle, významnom priemyselnom regióne pri Mexickom zálive.

Mesto rástlo rýchlo po tom, ako v roku 1901 boli objavené zásoby ropy. Najdôležitejšími odvetviami sú ropné rafinérie, chemické továrne a papierenský priemysel.

Mesto je sídlom Lamar University s viac ako 15 000 študentmi. Leží pri diaľnici Interstate 10, prístav Port Arthur je vzdialený približne 25 kilometrov.

Každoročne sa tu koná veľtrh South Texas State Fair, ktorý navštevuje okolo pol milióna návštevníkov.

Osobnosti mesta 
 Robert Laurel Crippen (* 1937), astronaut
 Johnny Winter (* 1944† 2014), gitarista
 Larry Graham (* 1946), spevák, hudobník a producent
 Edgar Winter (* 1946), hudobník

Referencie

Iné projekty

Externé odkazy 
Oficiálna stránka

 
Mestá v Texase
Hanuš Domanský

Hanuš Domanský (* 1. marec 1944, Nový Hrozenkov, Protektorát Čechy a Morava – † 19. október 2021, Bratislava) bol slovenský hudobný skladateľ a redaktor.

Životopis 
Študoval klavír a kompozíciu na Konzervatóriu v Brne u Jána Duchoňa a hru na klavíri u Jaroslava Sháněla. Neskôr na Vysokej škole múzických umení v Bratislave u Dezidera Kardoša (kompozícia). V rokoch 19701975 bol zástupca vedúceho koncertného oddelenia umeleckej agentúry Slovkoncert. Od roku 1975 pracoval ako zástupca šéfredaktora Hlavnej redakcie hudobného vysielania ČsRo v Bratislave a potom v Slovenskom rozhlase v redakcii symfonickej, opernej a komornej hudby ako vedúci redaktor. Bol nositeľom niekoľkých ocenení.

Dielo 
 komorné skladby (Musica giocosa, Ad libitum)
 klavírny koncert
 symfónia
 klavírne skladby (Bagately, Dithyramby)
 zbory a zborové kompozície (Vokálky, Klanpancie, Deže si mi, mili, Repetizioni, Ave Maria)

Referencie

Literatúra 
 Ľubomír Chalupka: Dejiny slovenskej hudby (ed. O. Elschek), ASCO Art & Science, Bratislava 1996, s. 316–317 
 Marián Jurík: Vyznanie Hanuša Domanského. Hudobný život roč. 26, 1994, č. 4, s. 3 
 Vlasta Adamčiaková: Rozhovor s Hanušom Domanským. Hudobný život roč. 11, 1979, č. 3, s. 4

Externé odkazy 
 Hanuš Domanský na webe Hudobného centra
 Hanuš Domanský na webe Spolku hudobného folklóru

Slovenskí hudobní skladatelia
Skladatelia vážnej hudby
Slovenskí redaktori
Pracovníci Slovenského rozhlasu
Absolventi Vysokej školy múzických umení
Osobnosti z Nového Hrozenkova
Vysielač Zobor

Vysielač Zobor () je rádiový a televízny vysielač na Slovensku. Nachádza sa priamo nad mestom Nitra, na Pyramíde, predvrchole Zobora v pohorí Tribeč.

Konštrukcia 
V 80. rokoch 20. storočia bol na Zobore postavený priehradový stožiar, z ktorého bol šírený televízny signál. Významná kóta sa používala aj ako dôležitý uzol RR trás a tak výstavba komunikačnej veže začiatkom 90. rokov bola logická. Železobetónová veža bola dokončená v roku 1993 a patrí tak k najnovším zariadeniam svojho druhu na Slovensku.

Výška veže je 64 m, z toho samotná anténa meria 11,5 m a váži 2,5 tony..

Pri rozmachu FM vysielania bol signál šírený z pôvodného stožiara, po vybudovaní veže, ktorá slúži i ako prevádzková budova, sa začalo vysielať z antén na jej vrchole.

Šírený program 
Výhodná poloha vysielača nad rozsiahlou Podunajskou nížinou, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je práve rovinatý kraj Nitrianskeho a Trnavského kraja, až po štátnu hranicu s Maďarskom. Presahy však umožňujú prijímať signál i na Pohroní, Hornej Nitre, v Tekove či časti Považia. Zachytiteľný je i na území Maďarska.

Vysielače FM

Analógové rozhlasové vysielanie

Digitálne rozhlasové vysielanie 
Vysiela sa zo stanice lanovky.

TV vysielače

Digitálne televízne vysielanie 

Vysielanie druhého multiplexu DVB-T bolo z vysielača spustené 13. mája 2010, verejnoprávny multiplex bol rozvysielaný 1. júna 2011. Dňa 9.7.2019 došlo k preladeniu vysielača a ku preklopeniu 1.multiplexu do DVB-T2. Multiplex 4 od začiatku vysielania vysiela v norme DVB-T2.

Najbližšie vysielače 
Okolité významné vysielače a vzdialenosť k nim:

Prístup  
 po  značke z Nitry
 po  značke z Nitry
 po  značke z Dražoviec

Poznámky

Referencie

Pozri aj 
 Zoznam vysielačov na Slovensku

Externé odkazy 
 Stránka o vysielači
 Stránky poskytovateľa DVB-T signálu
 Stránka o vysielači
 História vysielača

Zobor
Stavby v okrese Nitra
Belton (Texas)

Belton je americké mesto a sídlo Bell County v strednom Texase. Je súčasťou aglomerácie Killeen–Temple–Fort Hood Metropolitan Statistical Area.

V roku 1881, v "železničnej vojne" železnica mesto obišla a dala podnet k rozvoju pre susedné mesto Temple. Belton je domovom University of Mary Hardin-Baylor, súkromnej univerzity spojenej s Baptist General Convention of Texas, ktorá mala v roku 2010 2 956 študentov. Mesto je miestom siene slávy texaského rodea, ktorá sa nachádza v spoločenskom centre Bell County Expo Center. V blízkosti mesta sa nachádzajú dve jazerá a vodný park Summer Fun Water Park.

Referencie

Iné projekty

Externé odkazy 
 Oficiálna stránka

Mestá v Texase
Majstrovstvá regiónu Bratislava

Majstrovstvá regiónu Bratislava sú najvyššou futbalovou súťažou riadenou Bratislavským futbalovým zväzom a predstavujú 4. najvyšší level v hierarchii slovenských futbalových súťaží. Víťaz postupuje do 3. ligy skupiny Západ, do nižších IV. ligy zostupujú 2 najhoršie tímy (prípadne viac podľa počtu zostupujúcich z 3. ligy). Súťaž má 16 účastníkov.

Účastníci v ročníku 2011/12 
 ŠK Plavecký Štvrtok - OFK Vysoká
 ŠFK Prenaks Jablonec
 TJ Rovinka
 ŠK Bernolákovo
 Tatran Stupava
 ŠK Svätý Jur
 LP Domino Bratislava
 ŠKP Inter Dúbravka Bratislava
 Slovan Ivanka pri Dunaji
 MŠK Iskra Petržalka Bratislava
 ŠK Rača Bratislava
 MŠK Kráľová pri Senci
 OŠK Slovenský Grob
 ŠK Lozorno
 FC Ružinov Bratislava
 Karpaty Limbach

Slovenské futbalové súťaže
Kalinčiakovo

Kalinčiakovo (do roku 1948 Varšany) je  mestská časť Levíc.

Dejiny 
Kalinčiakovo sa radí medzi najstaršie obce Hontianskej župy. V 12. storočí tu stál románsky kostol. Obec je po prvýkrát zmieňovaná roku 1242, kedy je uvádzaná ako Wosyam. Vtedy ju vlastnili synovia Šimona Varsányi-Simonyi, ktorého rodu patril do 18. storočia. Majetky v obci od 15. storočia mali tiež Kálnayovci, neskôr Horváthovci, Jánokyovci a Nyáryovci, ktorí si ich držali do roku 1945.

Po bitke pri Moháči sa juh Slovenska ocitol na hranici kresťanského a islamského sveta. Kalinčiakovo sa stalo súčasťou hontianskeho náhija, jednej z tureckých územne-správnej jednotky. Z tureckých daňových súpisov sa dozvedáme, že roku 1664 tu v 44 domoch žilo 59 osôb. Hlavnou obživou obyvateľov bolo poľnohospodárstvo, chov dobytka, vinárstvo a včelárstvo.

V roku 1591 po náboženskom spore v Čepregu sa obec pridala k reformovaným kresťanom. Roku 1608 sa stala súčasťou tekovského seniorátu. V období protireformácie sa Kálnayovcom podarilo miestny kostol ubrániť pred konfiškáciou, takže sa tu mohol rozvíjať kalvinizmus. Za druhej svetovej vojny sa Kalinčiakovo stalo súčasťou Maďarska. Od 1. januára 1976 tvorí mestskú časť Levíc.

Kultúra a zaujímavosti

Pamiatky 
 Reformovaný kostol, jednoloďová románska stavba s polkruhovou apsidou a predstavanou vežou, asi z polovice 12. storočia. Nachádza sa v mierne vyvýšenej polohe uprostred dediny. Ide o jednu z najvýznamnejších románskych pamiatok na Slovensku. Pôvodné patrocínium kostola bolo sv. Anny. Kostol je typickým príkladom emporového románskeho kostola, kanonická vizitácia z 18. storočia uvádza ako staviteľov stavby miestny rod Šimoniovcov. Nachádza sa na spojnici dvoch významných ranouhorských centier, Ostrihomu a Starého Tekova. Od roku 1655 je kostol reformovaný. Stavebnými úpravami prešiel v roku 1682, keď vznikol nový trámový strop. Stavebnými úpravami prešiel kostol po požiari z roku 1832, vznikol nový strop lode a bola nadstavaná veža. Do záujmu pamiatkarov vstúpil v roku 1878, keď I. Henszlman vykonal opis a prvú datáciu stavby. Obnovou prešiel v roku 1932. Počas druhej svetovej vojny bol kostol poškodený, po vojne nasledovala dalšia obnova v rokoch 1958–1959. Poslednou obnovou prešiel v roku 2016, bola obnovená šindľová strecha. Fasáda kostola postaveného z kamenných kvádrov je členená nárožnými opornými piliermi, apsida lizénami a oblúčkovým vlysom. Veža je ukončená šindľovou cibuľou. 

 Kaštieľ v Kalinčiakove, jednopodlažná trojkrídlová dvojtraktovo-trojtraktová pôvodne baroková stavba z konca 17. storočia. Okolo roku 1820 bol prestavaný v duchu klasicizmu. Vstup je riešený ako trojosový portikus s trojuholníkovým štítom neseným kanelovanými stĺpmi. Empírové okná bočných krídiel sú trojité, členené štyrmi opornými pilermi.

 Rímskokatolícky kostol Panny Márie Ružencovej, jednoduchá jednoloďová stavba s polygonálnym ukončením presbytéria a vežou tvoriacou súčasť jej hmoty, z rokov 1900-1901. Interiér kostola je plochostropý. Fasády sú hladké, veža je ukončená ihlancovou helmicou.

Referencie

Externé odkazy 
 Oficiálna stránka mesta Levice

Zdroj 

Mestské časti Levíc
Alpine (Texas)

Alpine je americké mesto a sídlo Brewster County v západnom Texase. Bolo založené v roku 1882 robotníkmi, ktorí stavali železničnú trať, už predtým bolo miesto známe ako zastávka kovbojov.

Alpine rástlo veľmi pomaly až do otvorenia školy vyššieho vzdelávania, Sul Ross State Normal College (v súčasnosti je to univerzita Sul Ross State University), v roku 1921. Vyhlásenie národného parku Big Bend National Park v roku 1940 ďalej urýchlilo rozvoj mesta. Do roku 1959 bolo mesto "najväčším mestom v najväčšom okrese najväčšieho štátu USA".

Mesto disponuje letiskom Alpine-Casparis Municipal Airport. V posledných rokoch je známe ako zastávka cyklistov, križujúcich Spojené Štáty.

Referencie

Zdroj

Iné projekty

Externé odkazy 
 Oficiálna stránka 

Mestá v Texase
Afropitek

Afropitek (lat. Afropithecus) je vyhynutý rod z čeľade dryopitekovité.

Druhy:
 †Afropithecus turkanensis – Buluk a Kalodirr pri jazere Turkana, vyše 17 mil. rokov
 †Afropithecus leakeyi (Heliopithecus leakeyi) – Saudská Arábia, dôkaz migrácie afropitekorodých do Eurázie cez Arabský polostrov; zaraďované aj ako samostatný rod Heliopithecus (a potom združovaný so zvyšným afropitekom ako skupina Afropithecini)

Podľa niektorých názorov pod afropiteka patrí aj rod Morotopithecus.

Externé odkazy 
 Delson, E. et al: Encyclopedia of Human Evolution and Prehistory, 2000
 Patel, B. A., Grossman, A.:Dental metric comparisons of Morotopithecus and Afropithecus: Implications for the validity of the genus Morotopithecus, 2006
 Thurzo, M.: Evolúcia človeka, 1998

Dryopitekovité
Megantrop (Sangiran)

Megantrop (lat. Meganthropus) je rod z čeľade hominidi. Jeho presnejšie zaradenie je dlhodobo veľmi sporné. 

M. Thurzo ho zaraďuje pod podčeľaď australopitekorodé (v 80. rokoch ho zaraďoval pod Homo erectus), indonézsky vedec Sartono ho (len druh megantropus starojávsky) zaradil ako samostatný druh Homo palaeojavanicus, občas sa (len druh megantropus starojávsky) zaraďuje ako Australopithecus palaeojavanicus, ostatné zdroje ho väčšinou (spravidla len druh megantropus starojávsky) zaraďujú pod Homo erectus. 

Druhy:
 †megantrop starojávsky (Meganthropus palaeojavanicus, Homo erectus paleojavanicus, Homo palaeojavanicus, Australopithecus palaeojavanicus) – Jáva, nález Sangiran 6 (t. j. "Meganthropus A"), vek 1,6 – 1,8 mil. rokov; patrí sem pravdepodobne aj Homo dubius (Pithecantropus dubius), t. j. nález Sangiran 5 (podľa tohto článku  sa podobá orangutanovi), a ďalej nálezy Sangiran 27 ("Meganthropus I") a Sangiran 31 ("Meganthropus II") a iné
 ?†megantrop Peiov (Meganthropus peii, pôvodne Hemianthropus peii/Hemanthropus peii) – Čína, zaraďuje sa aj mimo rodu megantrop

Externé odkazy 
Thurzo, M.: Evolúcia človeka, 1998
Delson, E. et al.: Encyclopedia of Human Evolution and Prehistory, 2000

Hominidi
Australopitekorodé
Homo
Gigantopitek

Gigantopitek (lat. Gigantopithecus) je rod z čeľade orangutanovité resp. čeľade hominidi. V systéme M. Thurzu (1998) tvorí podčeľaď gigantopitekorodé (Gigantopithecinae).

Druhy:
†Gigantopithecus blacki
†Gigantopithecus giganteus - patria sem aj nálezy pôvodne označované Gigantopithecus bilaspurensis a Indopithecus giganteus

Charakteristické pre gigantopitekov sú enormné zuby a čeľuste, malé očné zuby, malé a vertikálne postavené rezáky, hominidný (molarizovaný) tvar črenových zubov, hlboká sánka s opičou plôškou a širokými, kolmými ramenami. Pôvodne sa odhadovalo, že boli vysokí 2,8 - 4,2 m, dnešné odhady telesnej výšky naznačujú výšku v rozmedzí 180 - 200 cm.

Externé odkazy 
www.infovek.sk

Orangutanovité
Rakovský

Rakovský môže byť:
 člen šľachtického rodu, pozri Rakovskí
 priezvisko:
 František Rakovský (18611907), archeológ, statkár
 Gejza Rakovský (1845?), verejný činiteľ, publicista
 Juraj Rakovský (?1564), krajinský hodnostár, šľachtic
 Martin Rakovský (asi 1535 asi 1579), humanistický autor
 Martin Rakovský (generál) (17541828), generál
 Matej Rakovský (15371562), učiteľ, básnik
 Melichar Rakovský (?1707), stoličný hodnostár, šľachtic
 Mikuláš Rakovský (asi 15401586), humanistický vzdelanec, básnik
 Štefan Rakovský, viacero osôb
 Tibor Rakovský (19221982), divadelný, televízny a operný režisér
 Vojtech Rakovský (18601916), verejný činiteľ diplomat

Zdroj
Fly Away

„Fly Away“ je skladba amerického rockového hudobníka Lennyho Kravitza. Je štvrtým singlom z jeho albumu 5.

Zoznam skladieb 
CD 1
„Fly Away“ – 3:41
„Fly Away“ (Live Acoustic) – 4:03
„Believe“ (Live Acoustic) – 5:14
CD 2
„Fly Away“ (Single Edit)
„Fly Away“ (LP Version)
Call Out Hook
UK Edition 
„Fly Away“
„Fly Away“ (Live Acoustic)
„Believe“ (Live Acoustic)
Non-CD
„Fly Away“ (Radio Edit) – ?:??

Pozície v rebríčkoch 
„Fly Away“ je dodnes jednou z Kravitzových najúspešnejších skladieb. Skladba bola hitom v USA a aj v Spojenom kráľovstve. Dosiahla 1. miesto v rebríčku UK Singles Chart, kým v USA v rebríčku Billboard Hot 100 dosiahla 12. miesto. Obsadila takisto 1. miesta v rebríčkoch Mainstream Rock Tracks a Modern Rock Tracks. Na Novom Zélande dosiahla 8. miesto a bola certifikovaná na zlato. Skladba taktiež dopomohla rozšíriť úspech jeho albumu 5 v Európe a Kravitz získal za ňu cenu Grammy v roku 1999 v kategórii Best Male Rock Vocal Performance.

Koncoročné pozície

Referencie

Externé odkazy 
Text piesne

Single z 1998
Piesne Lennyho Kravitza
Clifton (Texas)

Clifton je americké mesto v Bosque County v strednom Texase.

V roku 1997 bolo mesto vyhlásené za „Norwegian Capital of Texas“ (nórske hlavné mesto Texasu). Mesto oslavuje každú prvú decembrovú sobotu v roku Norwegian Country Christmas Tour, predvianočnú slávnosť, venovanú nórskej kultúre. 

Mesto má dva kostoly, Our Savior’s Lutheran Church (kostol nášho spasiteľa), postavený v rokoch 18751885, a  St. Olaf Kirke (kostol svätého Olafa) z roku 1886. 

V meste sa nachádza Norse Historic District a múzeum Bosque Memorial Museum, ktoré prináša množstvo materiálov z čias nórskej kolonizácie.

Mnoho z osadníkov, ktorí prišli do mesta a oblasti okolo polovice 19. storočia boli Nóri. Nórski usadlíci sa osvedčili zvlášť v bojoch proti indiánskym kmeňom.

Referencie

Iné projekty

Externé odkazy 
 Oficiálna stránka

Mestá v Texase
Prokonzul (rod)

Prokonzul (lat. Proconsul) je vyhynutý rod z čeľade prokonzulovité. Podľa niektorých názorov treba rod zaradiť mimo hominoidovcov niekde k rodu Dryopithecus.

Bez druhu Proconsul hamiltoni sú nálezy rodu prokonzul staré 2114 mil. rokov , s druhom Proconsul hamiltoni sú staré 2614 mil. rokov. Prokonzul sa živil mäkkými plodmi a listami.

Systematika 
Druhy:
†Proconsul africanus – nálezy z lokalít Koru a Songhor v Keni; 11 kg; vrátane Xenopithecus koruensis
†Proconsul heseloni – nález z ostrova Rusinga v Keni; 11 kg; 1817 mil. rokov BP; staršie zaraďované pod Proconsul africanus
†Proconsul nyanzae – nález z ostrova Rusinga v Keni; 36 kg 
†Proconsul major – nález z Napaku v Ugande; 6387 kg
†Proconsul meswae – nález z Meswa Bridge v Keni z roku 1999, opísaný v roku 2009
?†Proconsul hamiltoni (Kamoyapithecus hamiltoni, staršie: Xenopithecus hamiltoni) – nález z lokality Lothidok v Keni; 26 mil. rokov BP; zaradenie sporné (často ako samostatný rod Kamoyapithecus); najstarší známy hominoidovec 

Staršie sa pod rod prokonzul ako podrody zaraďovali súčasné rody Rangwapithecus a Nyanzapithecus.

Externé odkazy 

Delson, E. et al.: Encyclopedia of Human Evolution and Prehistory, 2000
Terry Harrison, Peter Andrews: The anatomy and systematic position of the early Miocene proconsulid from Meswa Bridge, Kenya. In: Journal of Human Evolution, vol. 56, issue 5, 2009, str. 479496
Thurzo, M..:Evolúcia človeka, 1998

Prokonzulovité
Európska bejzbalová konfederácia

Európska bejzbalová federácia (skr. CEB – Confederation of European Baseball) je európska športová konfederácia, ktorá združuje bejzbalové zväzy európskych štátov. Vznikla v roku 1953 a sídli v Lausanne, vo Švajčiarsku. Momentálne (2011) združuje 38 národných bejzbalových zväzov a na jej čele stojí Nemec Martin Miller. CEB je členom Medzinárodnej bejzbalovej federácie (IBAF). V roku 2010 hralo v 41 krajinách CEB viac ako 112 000 hráčov.

Dejiny 
V roku 1953 založilo 5 bejzbalových federácií (Belgicko, Francúzsko, Nemecko, Španielsko a Taliansko) Európsku bejzbalovú konfederáciu. Vtedy ešte pod francúzskym názvom French Féderation Européenne de Baseball (FEB). A už o rok neskôr boli zorganizované prvé Majstrovstvá Európy v Belgicku. O dva roky neskôr sa do federácie pridalo Holandsko, o rok neskôr Švédsko a v roku 1960 pristúpilo aj Spojené kráľovstvo. V roku 1963 vznikla prvá klubová súťaž – Pohár majstrov.

Členské federácie

Podujatia

Národné tímy 
 Majstrovstvá Európy
 Majstrovstvá Európy juniorov do 21 rokov (U21)
 Majstrovstvá Európy juniorov (U18)
 Majstrovstvá Európy kadetov (U16)

Kluby 
 Pohár majstrov 
 Európsky pohár

Pozri aj 
 Medzinárodná bejzbalová federácia
 Majstrovstvá Európy v bejzbale 
 Bejzbal

Externé odkazy 
 Oficiálna stránka Európskej bejzbalovej federácie 
 Stránka CEB na stránke Medzinárodnej bejzbalovej federácie 

Medzinárodné bejzbalové organizácie
Bejzbal
Organizácie založené v 1953
Európska netballová federácia

Európska netballová federácia (skr. FENA – ) je európska športová konfederácia, ktorá združuje netballové zväzy európskych štátov. Vznikla v roku 1989 a sídli v Manchesteri, v Anglicku. V roku 2013 združovala 14 národných netballových zväzov a na jej čele stála Angličanka Lyn Carpenteová. FENA je členom Medzinárodnej netballovej federácie (IFNA).

Najnovším členom FENA sa v roku 2012 stal Izrael.

Členské federácie 
Momentálne má 9 riadnych a 5 pridružených (asociovaných) členov:
Plní členovia

Pridružení členovia

Podujatia 
 Majstrovstvá Európy
 Majstrovstvá Európy junioriek (U21, U19 a U17)

Externé odkazy 
 FENA na stránke Anglickej netballovej federácie 
 FENA na oficiálnej stránke Medzinárodnej netballovej federácie 

Medzinárodné netballové organizácie
Netball
Organizácie založené v 1989